rejauldu/bengali-wikipedia huggingface dataset:
আলবা পার্টি ( ; আলবা হল স্কটল্যান্ডের স্কটিশ গেলিক নাম) হল স্কটল্যান্ডের একটি স্কটিশ জাতীয়তাবাদী এবং স্বাধীনতাপন্থী রাজনৈতিক দল যা ২০২১ সালের ফেব্রুয়ারিতে স্কটল্যান্ডের প্রাক্তন প্রথম মন্ত্রী এবং এসএনপি নেতা অ্যালেক্স সালমন্ডের নেতৃত্বে প্রতিষ্ঠিত হয়। স্যালমন্ড ২০২১ সালের মার্চে দলের ২০২১ সালের স্কটিশ পার্লামেন্ট নির্বাচনের প্রচারণা শুরু করেছিলেন, যেখানে পার্টি শুধুমাত্র প্রার্থীদের তালিকায় দাঁড়িয়েছিল। যুক্তরাজ্যের হাউস অফ কমন্সের দুইজন সংসদ সদস্য (এমপি) ২৭ মার্চ ২০২১-এ স্কটিশ ন্যাশনাল পার্টি (এসএনপি) থেকে আলবা পার্টিতে যোগ দেন এবং ২৮ অক্টোবর ২০২৩-এ স্কটিশ পার্লামেন্টের সদস্য অ্যাশ রেগান দলত্যাগ করেন। বেশ কয়েকজন সাবেক এসএনপি এমপিও আলবা পার্টিতে যোগ দিয়েছেন। এখন পর্যন্ত কোনো নির্বাচনে আলবা পার্টির কোনো প্রার্থী নির্বাচিত হয়নি।  ২০২৪ সালের সাধারণ নির্বাচনে, আলবা পার্টি স্কটল্যান্ড জুড়ে ১৯টি নির্বাচনী এলাকায় প্রার্থী ছিল, কিন্তু মাত্র ১১,৭৮৪ ভোট পায় এবং কোনো আসন পায়নি। তাদের সব প্রার্থীই জামানত হারিয়েছেন।   তথ্যসূত্র    বহিঃসংযোগ   বিষয়শ্রেণী:সামাজিক রক্ষণশীল দল বিষয়শ্রেণী:২০২১-এ প্রতিষ্ঠিত রাজনৈতিক দল বিষয়শ্রেণী:স্কটল্যান্ডের রাজনৈতিক দল বিষয়শ্রেণী:স্কটিশ জাতীয়তাবাদী দল বিষয়শ্রেণী:স্কটিশ স্বাধীনতা বিষয়শ্রেণী:যুক্তরাজ্যের প্রজাতন্ত্রী দল
মার্শাল দ্বীপপুঞ্জ জাতীয় অলিম্পিক কমিটি (; এছাড়াও সংক্ষেপে আইওসি কোড এমএইচএল দ্বারা পরিচিত) হলো মার্শাল দ্বীপপুঞ্জের জাতীয় অলিম্পিক কমিটি। এই সংস্থাটির ২০০১ সালে প্রতিষ্ঠিত হয়েছে; প্রতিষ্ঠার ৫ বছর পর ২০০৬ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মার্শাল দ্বীপপুঞ্জের মাজুরোতে অবস্থিত।  বর্তমানে মার্শাল দ্বীপপুঞ্জ জাতীয় অলিম্পিক কমিটির সভাপতির দায়িত্ব পালন করছেন অ্যান্টনি মুলার, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন অ্যামি স্যাসার।  ইতিহাস ২০০১ সালে মার্শাল দ্বীপপুঞ্জের বহু-ক্রীড়ার সর্বোচ্চ সংস্থা হিসেবে মার্শাল দ্বীপপুঞ্জ জাতীয় অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় সাত বছর পর মার্শাল দ্বীপপুঞ্জ ২০০৮ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে মার্শাল দ্বীপপুঞ্জ  তথ্যসূত্র  বহিঃসংযোগ     এএনওসিতে মার্শাল দ্বীপপুঞ্জ জাতীয় অলিম্পিক কমিটি   অলিম্পিডিয়ায় মার্শাল দ্বীপপুঞ্জ জাতীয় অলিম্পিক কমিটি   অলিম্পিক.কমে মার্শাল দ্বীপপুঞ্জ জাতীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মার্শাল দ্বীপপুঞ্জ বিষয়শ্রেণী:মার্শাল দ্বীপপুঞ্জের ক্রীড়া পরিচালনা পরিষদ বিষয়শ্রেণী:২০০১-এ মার্শাল দ্বীপপুঞ্জে প্রতিষ্ঠিত বিষয়শ্রেণী:২০০১-এ প্রতিষ্ঠিত ক্রীড়া সংস্থা
রায়গড়া () ভারতের ওড়িশা রাজ্যের রায়গড়া জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৭ মিটার (৬৭৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রায়গড়া শহরের জনসংখ্যা হল ৫৭,৭৩২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৬%। সারা ভারতের সাক্ষরতার হার ৫৯.৫%, তার চাইতে রায়গড়া এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
অন্নাপূর্ণি সুব্রমনিয়াম হলেন এক জন ভারতীয় মহিলা জ্যোতিঃষ বিজ্ঞানী।তিনি ব্যাঙ্গালোরের ইন্ডিয়ান ইন্সটিটিউট অফ অ্যাস্টফিজিক্স এর যুক্ত রয়েছে।তিনি তারা গুচ্ছ ও তারাদের জন্ম এই বিষয়ে কাজ করছেন।.   শিক্ষা  অন্নাপূর্ণি সুব্রমনিয়াম বিদ্যালয়ের পড়াশোনা শেষ করে ভর্তি হন ভিক্টোরিয়া কলেজ, পালাক্কাড।এর পর তিনি পি.ওইচডি ডিগ্রি লাভ করেন ইন্ডিয়ান ইন্সটিটিউট অফ অ্যাস্টোফিজিক্স ব্যঙ্গালোর থেকে ১৯৯৬ সালে।  কর্মজীবন  অন্নপূর্ণি সুব্রমনিয়ান ইন্ডিয়ান ইন্সটিটিউট অফ সায়েন্স এ ১৯৯০-১৯৯৬ সাল পর্যন্ত গবেষণা করেছেন।এর পর তিনি ১৯৯৮ সালে পোস্ট ডিরেক্টর হিসাবে নিযুক্ত হন এই প্রতিষ্ঠানে।বর্তমানে তিনি বিজ্ঞানী হিসাবে কাজ করে চলেছেন।তিনি ইন্টারন্যাশোনাল অ্যাস্টনমিক্যাল ইউনিয়ন এর সদস্যা।  গবেষণা  অন্নাপূর্নি সুব্রমনিয়াম এর প্রধান গবেষণার বিষয়-  তারা গুচ্ছ(open and globular)  Star formation and pre-MS stars  Classical Be & Herbig Ae/Be stars  Galactic structure  Magellanic Clouds  Stellar population    তথ্যসূত্র   বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় পদার্থবিজ্ঞানী বিষয়শ্রেণী:ভারতীয় জ্যোতিঃপদার্থবিজ্ঞানী বিষয়শ্রেণী:২০শ শতাব্দীর ভারতীয় জ্যোতির্বিজ্ঞানী বিষয়শ্রেণী:ভারতীয় নারী পদার্থবিজ্ঞানী বিষয়শ্রেণী:জীবিত ব্যক্তি বিষয়শ্রেণী:নারী জ্যোতির্বিজ্ঞানী
__NOTOC__ 80px| 80px  এই অনলাইন এডিটাথন পুরো রমজান মাস জুড়ে চলবে। যেকোনো প্রশ্ন/ জিজ্ঞাসা এখানে করুন।   নিয়মাবলী    ইসলাম সম্পর্কিত যেকোন ও যত ইচ্ছা নিবন্ধ তৈরি করুন। কে কার থেকে বেশী নিবন্ধ তৈরি করতে পারেন, তার প্রতিযোগিতা করুন। কিন্তু..  (সবচেয়ে গুরুত্বপূর্ণ) যা লিখবেন তা যেন বোধগম্য হয়। আরেকজন যেন উক্ত লেখা পড়ে অর্থ বুঝতে পারেন।  যে নিবন্ধটি অনুবাদ করবেন তা সম্পূর্ণরূপে অনুবাদ করবেন।  কিভাবে ইসলাম সম্পর্কিত নিবন্ধ অনুবাদ করবেন সে সম্পর্কিত কিছু পরামর্শ  উইকিপ্রকল্প ইসলাম-এর কার্যপদ্ধতি ও করনীয় অনুচ্ছেদে দেখতে পারেন।  নিবন্ধ সম্পাদনার সময় নিরপেক্ষ দৃষ্টিভঙ্গি অনুসরণ করুন। (স), (আ).. ইত্যাদি সম্মানসূচক শব্দ ব্যবহার করবেন না। মনে রাখুন, বিশ্বকোষের নিবন্ধ সব ধর্মের পাঠকদের উদ্দেশ্যে লিখা হয়।   নিবন্ধ তালিকা    অংশগ্রহণকারীদের তালিকা  এই এডিটাথনে অংশগ্রহণ করতে [ এখানে নাম নথিভুক্ত করুন]।  বিষয়শ্রেণী:রমজান এডিটাথন
হিউস্টন ডায়নামো ফুটবল ক্লাব (; সাধারণত হিউস্টন ডায়নামো এফসি এবং সংক্ষেপে হিউস্টন ডায়নামো নামে পরিচিত) হচ্ছে হিউস্টন ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে।https://www.mlssoccer.com/clubs/houston-dynamo-fc/ এই ক্লাবটি ২০০৫ সালের ১৫ই ডিসেম্বর তারিখে প্রতিষ্ঠিত হয়েছে। ২২,০০০ ধারণক্ষমতাবিশিষ্ট শেল এনার্জি স্টেডিয়ামে অরেঞ্জ ক্রাশ নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/houston-dynamo-fc/stadion/verein/9168 বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় বেন ওলসেন এবং সভাপতির দায়িত্ব পালন করছেন টেড সেগাল।https://www.transfermarkt.com/houston-dynamo-fc/startseite/verein/9168 বর্তমানে মেক্সিকীয় মধ্যমাঠের খেলোয়াড় এক্তোর এরেরা এই ক্লাবের অধিনায়কের দায়িত্ব পালন করছেন।https://www.houstondynamofc.com/rosterhttps://www.worldfootball.net/teams/houston-dynamo/2024/2/   ঘরোয়া ফুটবলে, হিউস্টন ডায়নামো এপর্যন্ত ৩টি শিরোপা জয়লাভ করেছে; যার মধ্যে দুইটি এমএলএস কাপ  এবং একটি ইউএস ওপেন কাপ শিরোপা রয়েছে।  ব্র্যাড ডেভিস, রিকার্ড ক্লার্ক, বোনিয়েক গার্সিয়া, ব্রায়ান চিং এবং মাউরো মানোতাসের মতো খেলোয়াড়গণ হিউস্টন ডায়নামোর জার্সি গায়ে মাঠ কাঁপিয়েছেন।  ইতিহাস ২০০৬ মৌসুমে হিউস্টন ডায়নামো প্রথমবারের মতো মার্কিন যুক্তরাষ্ট্রের পেশাদার ফুটবলের শীর্ষ স্তর মেজর লিগ সকারে অংশগ্রহণ করতে সক্ষম হয়েছিল। ২০০৬ সালের সালের ৩রা এপ্রিল তারিখে, মেজর লিগ সকারে ক্লাব ইতিহাসে নিজেদের প্রথম ম্যাচে ডোমিনিক কিনিয়ারের অধীনে হিউস্টন ডায়নামো কলোরাডো র‍্যাপিডসের বিরুদ্ধে ৫–২ গোলের ব্যবধানে জয়লাভ করেছিল।https://www.worldfootball.net/report/major-league-soccer-2006-houston-dynamo-colorado-rapids_2/ ২০০৬ মেজর লিগ সকারে হিউস্টন ডায়নামো ১১টি জয় এবং ১৩টি ড্রয়ে সর্বমোট ৪৬ পয়েন্ট অর্জন করে সামগ্রিক পয়েন্ট তালিকায় ৫ম স্থান অর্জন করেছিল,https://www.worldfootball.net/schedule/usa-major-league-soccer-2006-spieltag/7/https://www.mlssoccer.com/standings/2006/supporters-shield যেখানে ব্রায়ান চিং ১১টি গোল করে লিগে হিউস্টন ডায়নামোর হয়ে সর্বোচ্চ গোলদাতা হয়েছিলেন।  তথ্যসূত্র  বহিঃসংযোগ      মেজর লিগ সকারে হিউস্টন ডায়নামো ফুটবল ক্লাব   বিষয়শ্রেণী:হিউস্টন ডায়নামো ফুটবল ক্লাব বিষয়শ্রেণী:২০০৫-এ প্রতিষ্ঠিত ফুটবল ক্লাব বিষয়শ্রেণী:২০০৫-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:মার্কিন যুক্তরাষ্ট্রের ফুটবল ক্লাব বিষয়শ্রেণী:মেজর লিগ সকারের ক্লাব
পাঁচুরিয়া ইউনিয়ন বাংলাদেশের ঢাকা বিভাগের রাজবাড়ী জেলার রাজবাড়ী সদর উপজেলার অন্তর্গত একটি ইউনিয়ন।   আয়তন ও জনসংখ্যা  মোট জনসংখ্যা: ১৯৯১ সালের আদমশুমারি অনুযায়ী মোট জনসংখ্যা প্রায় ১০,৯৭৩ জন।   শিক্ষা  সাক্ষরতার হার: ৩৪%। এই ইউনিয়নের মধ্যে বেশ কিছু শিক্ষা প্রতিষ্ঠান রয়েছে ‌। তার মধ্যে অন্যতম ভান্ডারিয়া সিদ্দিকিয়া কামিল মাদ্রাসা। যেটি ২০২৩ সালে ঢাকা বিভাগে শ্রেষ্ঠ প্রতিষ্ঠানের খেতাব পেয়েছিল। এছাড়া বেশ কিছু শিক্ষা প্রতিষ্ঠান রয়েছে। যেমন মুকুন্দিয়া উচ্চ বিদ্যালয়, মরডাঙ্গা ফাজিল মাদ্রাসা ইত্যাদি    দর্শনীয় স্থান  মুকুন্দিয়া মঠ  খোলাবাড়িয়া জমিদার বাড়ি কুঁঠি পাঁচুরিয়া কুঁঠি বাড়ি মুকুন্দিয়া জমিদার বাড়ি হাজারী বাড়ি খোলাবাড়িয়া  ভান্ডারিয়া সিদ্দিকীয়া কামিল মাদ্রাসা   জনপ্রতিনিধি  বর্তমান চেয়ারম্যান: মোঃ মজিবুর রহমান রতন। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালকাজী আলমগীর মশিউর রহমানআব্দুস সাত্তার মিয়াকাজী সিরাজুল হকআব্দুল কাদের মল্লিকহাফিজুল ইসলাম খান বাদলমজিবুর রহমান রতন   আরও দেখুন   রাজবাড়ী জেলা  রাজবাড়ী সদর উপজেলা   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:রাজবাড়ী সদর উপজেলার ইউনিয়ন
ওয়েসলি বারাসি (); জন্ম: ৩ মে ১৯৮৪) হলেন একজন দক্ষিণ আফ্রিকান বংশোদ্ভূত প্রথম শ্রেণী এবং নেদারল্যান্ড আন্তর্জাতিক ক্রিকেটার। তিনি ব্যাট করে থাকেন ডানহাতে এবং বল করে থাকেন ডানহাতি অফব্রেক।   খেলোয়াড়ী জীবন  এয়েসলির ১ জুলাই ২০১০ সালে আন্তর্জাতিক ক্রিকেটে অভিষেক হয়। তিনি ভারতের বিপক্ষে ২০১১ সালের বিশ্বকাপে ক্রিকেটার যুবরাজ সিংয়ের ১০০তম উইকেট শিকারী হন।   তথ্যসূত্র    বহিঃসংযোগ   ওয়েসলি বারাসি - ইএসপিএন ক্রিকইনফো  বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি বিষয়শ্রেণী:নেদারল্যান্ডসে অভিবাসিত দক্ষিণ আফ্রিকান বিষয়শ্রেণী:জোহানেসবার্গ থেকে আগত ক্রিকেটার বিষয়শ্রেণী:ওলন্দাজ উইকেট-রক্ষক বিষয়শ্রেণী:কেএনসিবি একাদশের ক্রিকেটার বিষয়শ্রেণী:উইকেট-রক্ষক বিষয়শ্রেণী:ওলন্দাজ ক্রিকেটার বিষয়শ্রেণী:২০২৩ ক্রিকেট বিশ্বকাপের ক্রিকেটার
thumb|upright=1.4|উত্তপ্ত ধাতুর পিণ্ডকে একটি হাতুড়িচালিত ধাতুগড়ন যন্ত্রের ভেতরে স্থাপন করা হচ্ছে। thumb|একটি উন্মুক্ত-ছাঁচের ধাতু প্রেষণযন্ত্রে একটি ধাতুগুঁড়ি ধাতুগড়ন বলতে একটি শিল্পোৎপাদন প্রক্রিয়াকে বোঝায় যাতে বিভিন্ন স্থানীয়কৃত সংনমক বল ব্যবহার করে ধাতুকে আকৃতি প্রদান করা হয়। হাতুড়ি (প্রায়শই একটি বিদ্যুৎচালিত যান্ত্রিক হাতুড়ি) কিংবা ধাতু-ঢালাইয়ের ছাঁচের সাহায্যে ধাতুকে আঘাত করা হয় বা ধাতুর উপর চাপ প্রয়োগ করা হয়।  ধাতুগড়নকে সাধারণত কোন্‌ তাপমাত্রায় এটি সম্পাদন করা হয়, তার ভিত্তিতে শ্রেণীবদ্ধ করা হয়ে থাকে। যেমন শীতল ধাতুগড়ন (কক্ষ তাপমাত্রায় সম্পাদিত এক ধরনের শীতল ধাতুকর্ম), উষ্ণ ধাতুগড়ন (কক্ষ তাপমাত্রার চেয়ে উঁচুতে কিন্তু পুনর্কেলাসীভবন তাপমাত্রার নিচে অবস্থিত তাপমাত্রায়) এবং উত্তপ্ত ধাতুগড়ন (ধাতুর গলনাংকের প্রায় ৭৫% তাপমাত্রায়)। শেষোক্ত দুইটির ক্ষেত্রে ধাতুকে একটি হাপরে বা বায়ুচালিত চুল্লিতে উত্তপ্ত করা হয়। উত্তপ্ত ধাতুখণ্ডগুলির ওজন এক কিলোগ্রামের কম থেকে শুরু করে শত শত মেট্রিক টন হতে পারে।Degarmo, p. 389Heavy Manufacturing of Power Plants  World Nuclear Association, September 2010. Retrieved: 25 September 2010. আবার কোন্ কৌশলে ধাতুগড়ন করা হচ্ছে, তার উপর ভিত্তি করেও ধাতুগড়নের প্রকারভেদ আছে, যেমন পতনমূলক ধাতুগড়ন (বদ্ধ-ছাঁচ ধাতুগড়ন বা উন্মুক্ত-ছাঁচ ধাতুগড়ন), প্রেষণমূলক ধাতুগড়ন, বেলনভিত্তিক ধাতুগড়ন, নীট-আকৃতি ধাতুগড়ন, সমোষ্ণ ধাতুগড়ন, ঘূর্ণনমূলক ধাতুগড়ন, উলটানো ধাতুগড়ন, ইত্যাদি।  মানব ইতিহাসে বহু হাজার বছর ধরে কামার তথা কর্মকার পেশার ব্যক্তিরা ধাতুগড়নের কাজে নিয়োজিত আছে। কামাররা হাপরে ধাতুকে গনগনে লাল করে উত্তপ্ত করে সেটিকে নেহাইয়ের উপরে রেখে হাতুড়ি দিয়ে পিটিয়ে বিভিন্ন দ্রব্য তৈরি করে। ঐতিহ্যবাহী ধাতুনির্মিত দ্রব্যগুলির মধ্যে ঘোড়ার নাল, রান্নার তৈজসপত্র গৃহস্থালি সামগ্রী, হাতের উপকরণ, ধারালো অস্ত্র, মন্দিরা, গহনা, ইত্যাদি উল্লেখ্য।  গণ-শিল্পোৎপাদন প্রক্রিয়াগুলিতে একটি উদস্থিতিক ধাতুগড়ন প্রেষণযন্ত্রের সাহায্যে চাপ দিয়ে কিংবা বিদ্যুৎচালিত বা বাষ্পীয় শক্তিচালিত যান্ত্রিক হাতুড়ি দিয়ে আঘাত করে ধাতুগড়নের কাজটি সম্পন্ন করা হয়। শিল্প বিপ্লবের পর থেকে বিভিন্ন যন্ত্র ও কলকব্জার যেখানেই শক্ত বা ঘাতসহ যন্ত্রাংশের প্রয়োজন হয়, সেখানে ধাতুগড়নজাত যন্ত্রাংশ ব্যবহার করা হয়। ঐ জাতীয় ধাতুগড়নজাত দ্রব্যগুলিকে সাধারণত অধিকতর প্রক্রিয়াজাত করে (যেমন যন্ত্র দ্বারা আকৃতি-প্রদান করে) একটি সমাপ্ত যন্ত্রাংশ প্রস্তুত করা হয়। বর্তমানে ধাতুগড়ন বিশ্বব্যাপী একটি প্রধান অর্থনৈতিক শিল্প।  তথ্যসূত্র  গ্রন্থপঞ্জি    Doege, E.; Behrens, B.-A.: Handbuch Umformtechnik: Grundlagen, Technologien, Maschinen (in German), 2nd Edition, Springer Verlag, 2010,   Ostermann, F.: Anwendungstechnologie Aluminium (in German), 3rd Edition, Springer Verlag, 2014,   বহিঃসংযোগ  ধাতুগড়নের শব্দকোষ (ইংরেজি) ধাতুগড়নের ইতিহাসের সাক্ষ্যপ্রমাণ (ইংরেজি)  বিষয়শ্রেণী:ধাতুর গঠনদান
রেভারেন্ড বিমলানন্দ নাগ ( )(১৮৬৯ – ১৬  মার্চ, ১৯৩৭) ছিলেন প্রসিদ্ধ বাগ্মী, দেশসেবক ও ভারতীয় খ্রিস্টান ধর্মের নেতা। বি এন নাগ নামে তিনি সমধিক প্রসিদ্ধ ছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৪৮৬,   সংক্ষিপ্ত জীবনী  বিমলানন্দ নাগের জন্ম অবিভক্ত বাংলার অধুনা বাংলাদেশের ঢাকার রাজা নগরের নাগ বংশে। বি, এন নাগ নামে সমধিক প্ৰসিদ্ধ ছিলেন। ১৮৯১ খ্রিস্টাব্দে তিনি তদানীন্তন বিখ্যাত মিশনারি রেভারেন্ড রাইট হের নিকট খ্ৰীষ্টধর্মে দীক্ষা গ্রহণ করেন। ১৯০০ খ্রিস্টাব্দ হতে তিনি ব্যাপটিস্ট মিশনের কাজে যোগদান করে সম্মানিত পদ লাভ করেন। রাজনীতি-ক্ষেত্রে তিনি রাষ্ট্রগুরু সুরেন্দ্রনাথের শিষ্য ছিলেন। ১৯০৬ খ্রিস্টাব্দ হতে ১৯১৯ খ্রিস্টাব্দ পর্যন্ত ভারতের জাতীয় কংগ্রেসের হয়ে দেশসেবায় আত্ম নিয়োগ করেন। ১৯১৭ খ্রিস্টাব্দে কংগ্রেসের কলকাতা অধিবেশনে অ্যানি বেসান্ত যখন অধিবেশনের সভানেত্রী ছিলেন, বিমলানন্দ অভ্যর্থনা সমিতির সম্পাদক ছিলেন। পরে কংগ্রেস ত্যাগ করে বাংলার ন্যাশনাল লিবারেল লীগের প্রথম সম্পাদক হন। কলিকাতা কর্পোরেশনের কাউন্সিলর, বেঙ্গল সিভিল সার্ভিস কমিশন, বঙ্গীয় ব্যবস্থাপক সভা প্রভৃতির সদস্য ছিলেন। ১৯৩৪ খ্রিস্টাব্দে তিনি বার্লিনে অনুষ্ঠিত ওয়ার্ড ব্যাপটিস্ট কংগ্রেসের সহ-সভাপতি নির্বাচিত হয়ে সেখানে যান। ভারতীয়দের মধ্যে তিনিই সর্বপ্রথম এই সম্মানিত পদ পান। বি এন নাগ ১৯৩৭ খ্রিস্টাব্দের ১৬ই মার্চ প্রয়াত হন।   তথ্যসূত্র   বিষয়শ্রেণী:১৮৬৯-এ জন্ম বিষয়শ্রেণী:১৯৩৭-এ মৃত্যু বিষয়শ্রেণী:ঢাকা জেলার ব্যক্তি বিষয়শ্রেণী:বাঙালি সমাজসেবক বিষয়শ্রেণী:বাঙালি খ্রিস্টান বিষয়শ্রেণী:বাঙালি রাজনীতিবিদ
কুইয়ার লিবারেশন লাইব্রেরি (কিউএলএল, উচ্চারণ "কুইল") হল মার্কিন যুক্তরাষ্ট্র ভিত্তিক একটি এলজিবিটি ডিজিটাল লাইব্রেরি। কুইল-এর লক্ষ্য হল এলজিবিটি সম্প্রদায়ের প্রতিনিধিত্বকারীদের এমন একটি অনলাইন সংস্থান দেওয়া, মার্কিন যুক্তরাষ্ট্রে বসবাসকারী  সকলের কাছে যার প্রবেশাধিকার উন্মুক্ত, বিশেষ করে যারা এমন এলাকায় বাস করে যাদের কাছে এলজিবিটি সম্পর্কিত বই পৌঁছোয় না। স্বেচ্ছাসেবকদের সমন্বয়ে গঠিত একটি পরিচালনা কমিটি দ্বারা কুইল পরিচালিত হয়, যার নেতৃত্বে আছেন প্রতিষ্ঠাতা কিরান হিকি। লাইব্রেরিটি ২০২৩ সালের গ্রীষ্মে তহবিল সংগ্রহ শুরু করে এবং ২০২৩ সালের ২৩শে অক্টোবর তারিখে এলজিবিটি ই-বুক এবং অডিওবুকের সংগ্রহ চালু করে।   বই নিষিদ্ধকরণ  মার্কিন যুক্তরাষ্ট্রে ক্রমবর্ধমানভাবে এলজিবিটি উপকরণগুলিকে লক্ষ্য করে বই নিষিদ্ধকরণ এবং চ্যালেঞ্জের প্রতিক্রিয়ার একটি অংশ হিসেবে কুইয়ার লিবারেশন লাইব্রেরি তৈরি হয়েছিল। আমেরিকান লাইব্রেরি অ্যাসোসিয়েশন, যারা ১৯৯০ সাল থেকে তাদের অফিস ফর ইন্টেলেকচুয়াল ফ্রিডমকে রিপোর্ট করা বই চ্যালেঞ্জ থেকে তথ্য সংগ্রহ করেছে, ২০২২ সালে তারা জানিয়েছে তখনো পর্যন্ত সর্বাধিক সংখ্যক নিষেধাজ্ঞা প্রচেষ্টার কথা, যা এর আগের বছরের তুলনায় ৩৮% বেশি। ২০২৩ সালের প্রথম আট মাসের প্রাথমিক তথ্য থেকে দেখা গেছে যে ২০২২ সালের একই প্রতিবেদনের সময়কালের মধ্যে চ্যালেঞ্জের সংখ্যা ২০% বৃদ্ধি পেয়েছে। ২০২০-এর দশকে মার্কিন যুক্তরাষ্ট্রে এলজিবিটি-বিরোধী আন্দোলনের মূল উপাদান হল লাইব্রেরি এবং স্কুলগুলিতে বই সংক্রান্ত চ্যালেঞ্জ। যেহেতু কুইল মার্কিন যুক্তরাষ্ট্রের যে কোন জায়গায় ব্যবহারকারীদের জন্য উপলব্ধ, তাই এটি সর্বাধিক নিষিদ্ধ এলজিবিটি বইগুলিতে প্রবেশাধিকার প্রদান করতে পারে। ফ্লোরিডা, টেক্সাস এবং পেনসিলভানিয়ার মতো জায়গাগুলি, যেখানে নিষিদ্ধ বইয়ের সংখ্যা সবথেকে বেশি সেখানেও এটি সম্ভব হয়েছে।   সদস্যপদ  মার্কিন যুক্তরাষ্ট্রের মধ্যে চিঠি পাঠানোর ঠিকানা আছে এমন যে কোন ব্যক্তির জন্য কুইল-এর সদস্যপদ উন্মুক্ত, এর কোনও বয়সের সীমাবদ্ধতা নেই। ২০২৪ সালের ১৩ই ফেব্রুয়ারী, তারিখের হিসাব অনুযায়ী, কুইয়ার লিবারেশন লাইব্রেরির পৃষ্ঠপোষক সংখ্যা ৫০,০০০ এরও বেশি ছিল।   সংগ্রহ  লাইব্রেরির সংগ্রহে নিষিদ্ধ বই, এলজিবিটি ক্লাসিক এবং শিশু, যুবক ও প্রাপ্তবয়স্কদের জন্য সদ্য প্রকাশিত কল্পকাহিনী এবং নন-ফিকশন সহ এলজিবিটি বই রয়েছে। ২০২৩ সালের শেষে কুইল-এর সংগ্রহে ৫৫৭টি বই ছিল। ২০২৪ সালের জুন পর্যন্ত, কুইল-এর ডিজিটাল তালিকায় ১,২০০ টিরও বেশি বই পাওয়া যাচ্ছে।  ব্যবহারকারীরা ওভারড্রাইভ ওয়েবসাইট বা লিবি অ্যাপের মাধ্যমে ডেস্কটপ বা মোবাইল ডিভাইস থেকে কুইয়ার লিবারেশন লাইব্রেরির সংগ্রহে প্রবেশ করতে পারবেন।   আরও দেখুন    লাইব্রেরি এবং এলজিবিটি সম্প্রদায়   তথ্যসূত্র   বিষয়শ্রেণী:মার্কিন যুক্তরাষ্ট্র ভিত্তিক এলজিবিটিকিউ সংগঠন বিষয়শ্রেণী:ডিজিটাল গ্রন্থাগার প্রকল্প বিষয়শ্রেণী:এলজিবিটিকিউ এবং শিক্ষা বিষয়শ্রেণী:২০২৩-এ প্রতিষ্ঠিত গ্রন্থাগার বিষয়শ্রেণী:মত প্রকাশের স্বাধীনতা বিষয়ক সংগঠন বিষয়শ্রেণী:এলজিবিটিকিউ গ্রন্থাগার
ব্যবহার   {{আধ্বব ফুসফুসনির্গত ব্যঞ্জনধ্বনি|class=infobox}} – তথ্যছক  {{আধ্বব ফুসফুসনির্গত ব্যঞ্জনধ্বনি|audio=yes}} – অডিও উদাহরণ সহ ছক (দেখুন)  {{আধ্বব ফুসফুসনির্গত ব্যঞ্জনধ্বনি|class=floatright}} – ছকটি পাতার ডানদিকে অবস্থিত  {{আধ্বব ফুসফুসনির্গত ব্যঞ্জনধ্বনি|style=margin: auto;}} – ছকটি পাতার মধ্যস্থিত অবস্থায়  {{আধ্বব ফুসফুসনির্গত ব্যঞ্জনধ্বনি|caption=}} – ছকের শিরোনাম প্রচ্ছন্ন অবস্থায় (পছন্দ মত শিরোনাম লিখুন =-এর পর)  {{আধ্বব ফুসফুসনির্গত ব্যঞ্জনধ্বনি|notes=no}} – পাদটীকা সংকুচিত অবস্থায়  {{আধ্বব ফুসফুসনির্গত ব্যঞ্জনধ্বনি|class=mw-collapsible}} – ভাঁজযোগ্য ছক  {{আধ্বব ফুসফুসনির্গত ব্যঞ্জনধ্বনি|class=mw-collapsible mw-collapsed}} – ছক সংকুচিত অবস্থায়  এই টেমপ্লেটটি সম্পাদন করার সময়ে পরিক্ষা করে দেখবেন যে এটি শুধুমাত্র নিজস্বভাবেই নয়,  পাতায় এবং উপরের বিকল্পগুলির ক্ষেত্রেও কার্যকরি।
সুথি মান্যকাস (জন্ম ১০ আগস্ট ১৯৩৮) একজন থাই স্প্রিন্টার। তিনি ১৯৬০ গ্রীষ্মকালীন অলিম্পিক এবং ১৯৬৪ গ্রীষ্মকালীন অলিম্পিকে ১০০ মিটারে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:থাইল্যান্ডের অলিম্পিক মল্লক্রীড়াবিদ বিষয়শ্রেণী:থাই পুরুষ স্প্রিন্টার বিষয়শ্রেণী:১৯৬৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:মল্লক্রীড়ায় এসইএ গেমস পদক বিজয়ী বিষয়শ্রেণী:এসইএ গেমস স্বর্ণপদক বিজয়ী থাই
দ্ব্যর্থতা নিরসনের জন্য দেখুন: চার্লস অ্যাবট  চার্লস গ্রিলে অ্যাবট (১৮৭২ - ১৯৬১) একজন মার্কিন জ্যোতির্বিজ্ঞানী। তিনি সৌর বিকিরণ এবং পৃথিবীর জলবায়ুর উপর এর প্রভাব বিষয়ে বিষেশজ্ঞ ছিলেন। ১৯০৭ সাল থেকে যুক্তরাষ্ট্রের স্মিথসোনিয়ান অ্যাস্ট্রোফিজিক্যাল মানমন্দিরের পরিচালক পদে আসীন ছিলেন। অ্যাবটই প্রথম সৌর ধ্রুবকের অতিমাত্রায় সঠিক একটি মান নির্ণয় করেছিলেন। এছাড়াও তিনিই প্রথম সূর্যের অবলোহিত বর্ণালীর নির্ভুল মানচিত্র তৈরি করেন এবং সৌর কিরীটের তাপীয় প্রভাবের উপর গবেষণা করেন। মাউন্ট উইলসন সোলার মানমন্দিরে অবস্থিত ৬৩-ফুট (১৯-মিটার) দূরবীনটি নির্মাণে তিনি সাহায্য করেছিলেন।  তথ্যসূত্র   বিষয়শ্রেণী:১৮৭২-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:মার্কিন জ্যোতিঃপদার্থবিজ্ঞানী বিষয়শ্রেণী:১৯৭৩-এ মৃত্যু বিষয়শ্রেণী:২০শ শতাব্দীর মার্কিন জ্যোতির্বিজ্ঞানী বিষয়শ্রেণী:মার্কিন শতবর্ষী ব্যক্তি বিষয়শ্রেণী:সৌর শক্তি
জ্যাক স্টাইনবার্গার (ইংরেজি ভাষায়: Jack Steinberger) (জন্ম: ২৫শে মে, ১৯২১) জার্মান বংশোদ্ভূত মার্কিন পদার্থবিজ্ঞানী। মিউওন নিউট্রিনো আবিষ্কারের জন্য ১৯৮৮ সালে লিয়ন ম্যাক্স লেডারম্যান এবং মেলভিন শোয়ার্জের সাথে যৌথভাবে পদার্থবিজ্ঞানে নোবেল পুরস্কার লাভ করেন।    জীবন ও কর্ম  স্টাইনবার্গার ১৯৩৪ সালে জার্মানি মার্কিন যুক্তরাষ্ট্রে অভিবাসী হয়ে আসেন।  ইউনিভার্সিটি অফ শিকাগোতে পদার্থবিজ্ঞানে পড়াশোনা করেন, এখান থেকেই ১৯৪৮ সালে পিএইচডি ডিগ্রি লাভ করেন। ১৯৫০ থেকে ১৯৭১ সাল পর্যন্ত নিউ ইয়র্ক সিটির কলাম্বিয়া ইউনিভার্সিটিতে শিক্ষকতা করেছেন। আর ১৯৬৮ সাল থেকে সুইজারল্যান্ডের জেনেভায় অবস্থিত ইউরোপীয় বিজ্ঞান সংস্থা সার্নের বিজ্ঞানী হিসেবে কাজ শুরু করেন।   ১৯৬০-এর দশকের প্রথম দিকে স্টাইনবার্গার তার দুই সহকর্মী লেডারম্যান ও শোয়ার্জের সাথে মিলঅএ ব্রুকহেভেন ন্যাশনাল ল্যাবরেটরিতে নিউট্রিনো মিথস্ক্রিয় পরীক্ষার একটি নতুন পদ্ধতি উদ্ভাবন করেন। এই পদ্ধতিতে তারা এক নতুন ধরনের নিউট্রিনো আবিষ্কার করেন যার নাম মিউওন নিউট্রিনো। মূল পরিকল্পনা ছিল শোয়ার্জের। এই আবিষ্কারের জন্য তিন জনই নোবেল পুরস্কারে ভূষিত হন। তারা যে উচ্চ শক্তির নিউট্রিনো রশ্মি তৈরি করেছিলেন তার ফলেই পরবর্তীকালে তেজস্ক্রিয়-ক্ষয় পদ্ধতি গবেষণার ক্ষেত্র সৃষ্টি হয়েছে। এ আবিষ্কার না হলে, প্রকৃতির চারটি মৌলিক বলের অন্যতম দুর্বল নিউক্লীয় বল তথা দুর্বল মিথস্ক্রিয়া যে ধরনের ক্ষয়ের সাথে জড়িত তা নিয়ে গবেষণা করাই সম্ভব হতো না।   তথ্যসূত্র    বহিঃসংযোগ   Biography and Bibliographic Resources, from the Office of Scientific and Technical Information, United States Department of Energy  Autobiography   বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:কণা পদার্থবিজ্ঞানী বিষয়শ্রেণী:মার্কিন যুক্তরাষ্ট্রে জার্মান অভিবাসী বিষয়শ্রেণী:মার্কিন পদার্থবিজ্ঞানী বিষয়শ্রেণী:মার্কিন নোবেল বিজয়ী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:১৯২১-এ জন্ম বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:মাতেউচি পদক বিজয়ী বিষয়শ্রেণী:২০২০-এ মৃত্যু বিষয়শ্রেণী:ইহুদি মার্কিন বিজ্ঞানী বিষয়শ্রেণী:সুইজারল্যান্ডীয় পদার্থবিজ্ঞানী বিষয়শ্রেণী:ইহুদি মার্কিন নাস্তিক বিষয়শ্রেণী:ইলিনয় ইনস্টিটিউট অব টেকনোলজির প্রাক্তন শিক্ষার্থী
মায়াগদী খোলা একটি নদী, যার উৎস ধৌলাগিরি পর্বতে, তারপর মায়াগদি জেলার মধ্য দিয়ে কালি গন্ডকি নদীতে মিলিত হয়েছে। "ম্যাগদি" শব্দটি মেং এবং ডি শব্দ দুটি থেকে উদ্ভূত হতে পারে। মেং মানে থাপা মাগার আর ডি মানে মাগার ভাষায় পানি। এটি চির প্রবাহিত নদী। "খোলা" শব্দের অর্থ স্থানীয় (নেপালি) ভাষায় নদী।   তথ্যসূত্র   বিষয়শ্রেণী:গন্ডকী প্রদেশের নদী
thumb|250px|বিটা অ্যালানিন ও আলফা অ্যালানিনের তুলনা  ৩-অ্যামিনো প্রোপায়নিক অ্যাসিড। একমাত্র প্রাকৃতিক বিটা অ্যামিনো অ্যাসিড। অ্যালানিনের মতই গঠন, কেবল অ্যামিনো গ্রুপটি আলফা কার্বনের বদলে বিটা কার্বনের উপর অবস্থিত। এই বদলের ফলে এটি রাইবোজোমে প্রোটিন তৈরীতে অংশ নেয় না, এবং এর মধ্যে কোনো আলোক সমাণু বিশিষ্ট কেন্দ্র নেই। তবে কয়েকটি বিশেষ পেপ্টাইডে বিটা অ্যালানিন থাকে (এরা রাইবোজমে গঠিত নয়)।   কার্য   এটি কয়েকটি বিশেষ প্রাকৃতিক পেপ্টাইড কার্নোসিন, আন্সেরাইন ইত্যাদিতে থাকে  এটি ভিটামিন বি ৫ (প্যান্টোথেনিক অ্যাসিড) এর অংশ।  এটি গ্লাইসিনের মত একটি ইনহিবিটরি নিউরোট্রান্সমিটার যা গ্লাইসিন রিসেপ্টরের উপর কাজ করতে পারে।Encyclopedia of Life Sciences Amino Acid Neurotransmitters  Jeremy M Henley, University of Bristol, Bristol, UK Copyright © 2001 John Wiley & Sons, Ltd. All rights reserved. DOI: 10.1038/npg.els.0000010 Article Online Posting Date: April 19, 2001   তথ্যসূত্র   বিষয়শ্রেণী:অ্যামিনো অ্যাসিড
হোসনে আরা গিয়াস ডেইজী বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  হোসনে আরা গিয়াস ডেইজী অষ্টম জাতীয় সংসদের মহিলা আসন ২৯ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ